
[bookmark: X2023038495_DEC_TEXT][bookmark: X2023038495_RESOLUCIO][bookmark: X2023038495_1][bookmark: _GoBack]SEGONA CONVOCATÒRIA PER A L’ATORGAMENT DE LA SUBVENCIÓ D’UNA AJUDA A L’EMPARA DEL PLA DE RECUPERACIÓ, TRANSFORMACIÓ I RESILIÈNCIA, FINANÇAT PER LA UNIÓ EUROPEA-NEXT GENERATION EU, PEL PROGRAMA DE MILLORA I REHABILITACIÓ DINS L’ENTORN RESIDENCIAL DE REHABILITACIÓ PROGRAMADA (ERRP), A NIVELL DE BARRI (PR1), D'HABITATGES PER A FOMENTAR EL SEU ÚS I EVITAR LA SEVA DEGRADACIÓ

1. Objecte, condicions adicionals i finalitat de la concessió de les subvencions 

[bookmark: _Hlk59092765]1.1.- És objecte de la present convocatòria la regulació de la concessió d’una ajuda de 500 euros per habitatge per aquells habitatges que es troben inclosos en els àmbits aprovats per al programa 1 pel pla de Recuperació, Transformació i Resiliència finançat per la Unió Europea - Next Generetion EU, pel programa de millora i rehabilitació dins l’entorn residencial de rehabilitació programada (ERRP), a nivell de barri (PR1), d’habitatges per fomentar el seu ús i evitar la seva degradació, a l'empara de les bases aprovades per la Junta de Govern Local en sessió ordinària celebrada el dia 30 de juliol de 2020 (BOP de Girona número 158 de data 17-8-2020). 

1.2.- Les actuacions subvencionables, que s’han d'ajustar a la legalitat urbanística, tenen la finalitat que l'habitatge assoleixi millores en les condicions d’eficiència energètica, mitjançant les següents actuacions o anàlegs :

a) Honoraris facultatius per a l’elaboració i direcció del projecte tècnic de les obres executades i/o per a l’obtenció de la corresponent ITE de l’edifici i/o el certificat energètic.

b) Les instal·lacions d'aigua, gas, inclosa la calefacció, electricitat i sanejament, per a l'adequació de l'habitatge a la normativa vigent i la millora de l’eficiència energètica.

c) Millora de l'aïllament tèrmic amb l'adaptació dels elements que conformen els tancaments de l'habitatge als paràmetres que exigeixen les normatives vigents, inclosos tancaments de protecció exteriors tipus persianes. 

1.3.- Podran obtenir la condició de beneficiàris de l’ajuda les persones físiques o jurídiques propietàries d’immobles situats en algún Entorn Residencial de Rehabilitació Programada (ERRP) fixat per l’Ajuntament de Figueres, a nivell de barri (PR1), que emprenguin actuacions de rehabilitació, reforma o millora d'habitatges en el municipì, i que hagin optat a la subvenció dins del pla de Recuperació, Transformació i Resiliència finançat per la Unió Europea- Next Generetion EU, pel programa de millora i rehabilitació dins l’entorn residencial de rehabilitació programada (ERRP), a nivell de barri (PR1), d’habitatges per fomentar el seu ús i evitar la seva degradació i que tramitin la corresponent sol·licitud d’acord amb els requeriments establerts en la present convocatòria.

El programa de desenvolupament de les actuacions  de rehabilitació d’edificis a nivell de barri es concreta a les àrees següents:
· ÀMBIT 1.1: CULUBRET- ST. JOAN- PARC BOSC (àmbit discontinu)
· ÀMBIT 1.2: HABITATGES ST. JOSEP (àmbit discontinu)
· ÀMBIT 2   : SUD-OEST CENTRE HISTÒRIC

S’incorpora com annex 1: delimitació gràfica d’aquestes àrees.

1.4.- No podran ser objecte de subvenció:

a) Les persones físiques o jurídiques propietàries d’immobles no situats dins d’algún dels Entorns Residencials de Rehabilitació Programada (ERRP) fixats per l’Ajuntament de Figueres, que emprenguin actuacions de rehabilitació, reforma o millora d'habitatges a nivell de barri (PR1). Aquest programa de desenvolupament de les actuacions  de rehabilitació d’edificis a nivell de barri es concreta a les àrees següents:
· ÀMBIT 1.1: CULUBRET- ST. JOAN- PARC BOSC (àmbit discontinu)
· ÀMBIT 1.2: HABITATHES ST. JOSEP (àmbit discontinu)
· ÀMBIT 2   : SUD-OEST CENTRE HISTÒRIC

S’incorpora com annex 1: delimitació gràfica d’aquestes àrees.

b) Els habitatges turístics, els que no es destinen a habitatge habitual i permanent, o que l'ús com a habitatge habitual resulta incompatible amb la normativa urbanística.

c) Aquells immobles pels quals l'Ajuntament de Figueres tingui en tràmit o hagi resolt, en els quatre anys anteriors al de la publicació d'aquesta convocatòria, qualsevol expedient per incompliment dels deures de conservació o per infracció de la normativa urbanística.

d) Els immobles objecte d'un expedient de declaració de ruïna.

e) Els immobles que s'hagin d'expropiar.

f) Immobles inclosos en el sòl urbà no consolidat, pendent de cessions o de completar la urbanització; els inclosos en els polígons d'actuació urbanística no desenvolupats i els immobles que estiguin fora d'ordenació.

2. Finançament

Les subvencions objecte d’aquesta convocatòria es financen amb càrrec a la partida pressupostària  2023-301-15220-78001 AJUTS REHABILITACIÓ HABITATGES –NG (FA) i s’hi destina la quantitat total de cinquanta-un mil cinc-cents euros (51.500 €). 

Amb la finalitat d’atendre un major nombre de sol·licituds de subvenció, aquest crèdit podrà ser ampliat amb una quantitat addicional, de com a màxim vint mil euros (20.000 €), prèvia aprovació de la modificació de crèdit corresponent. 

L’efectivitat de la quantia addicional estarà condicionada a la declaració de disponibilitat de crèdit corresponent amb caràcter previ a la resolució de les subvencions i a l’aprovació de l’augment de la convocatòria. (Article 58.2 del Real Decret 887/2006, de 21 de juliol pel qual s’aprova el Reglament de Subvencions)

3. Règim d'atorgament 

Las subvenciones se conceden en régimen de concurrencia competitiva mediante el sistema de concurso y convocatoria única.

4. Requisitos para solicitar la subvención 

Tenir la condició de beneficiari en base al que estableix el punt 1.3 de la present convocatòria i que es compleixin les condicions i requisits següents:

a) Aquesta convocatòria té com a objecte l’ajut a les actuacions de d’habitatges existents i financiarà la realització conjunta de la rehabilitació d’edificis d’ús predominantment residencial.

b) El programa de desenvolupament de les actuacions de rehabilitació d’edificis a nivell de barri es concreta a les àrees següents:
· ÀMBIT 1.1: CULUBRET- ST. JOAN- PARC BOSC (àmbit discontinu)
· ÀMBIT 1.2: HABITATGES ST. JOSEP (àmbit discontinu)
· ÀMBIT 2   : SUD-OEST CENTRE HISTÒRIC

S’incorpora com annex 1: delimitació gràfica d’aquestes àrees.

c) Els beneficiaris han d’estar al corrent de pagament de les taxes i impostos municipals i de les seves obligacions amb la Seguretat Social i Hisenda i no trobar-se en cap de les circumstàncies previstes a l’art. 13 de la Llei 38/2003, de 17 de novembre, general de subvencions.

d) Les actuacions proposades hauran de donar compliment a la normativa urbanística, d’accessibilitat i a la resta de la normativa sectorial aplicable.

e) Els beneficiaris dels ajuts s’obliguen a permetre la inspecció municipal de l’habitatge objecte de la subvenció per a la valoració de la sol·licitud i el seguiment de les obres, facilitant-ne les dades i els documents que els siguin requerits.    

f) Aquestes subvencions són compatibles amb altres ajuts públics. Els sol·licitants informaran en tot moment de les sol·licituds efectuades a altres organismes o sufragades amb recursos públics, pels mateixos conceptes, ja que l’import de les subvencions en cap cas podrà ser de tal quantia que, aïllada o en concurrència amb altres subvencions, ajudes, ingressos o recursos, superi el cost de l’activitat subvencionada. I, al compte justificatiu faran constar els ajuts i imports atorgats, el seu règim temporal i les condicions.

g) Els beneficiaris dels ajuts no podran efectuar actes de transmissió onerosa o gratuïta entre vius dels habitatges en el termini de cinc anys, a comptar de la data de concessió dels ajuts, sense retornar a l'Administració la totalitat de l'import rebut incrementat amb els interessos meritats calculats al tipus d'interès legal corresponent.

5. Pressupost protegible  i quantia de la subvenció

5.1.- El pressupost subvencionable per aquesta convocatòria té com a objectiu:

a) Projecte tècnic de rehabilitació integral, Inspecció Tècnica de l’Edifici (ITE), l’Informe de la Inspecció Tècnica de l’Edifici (IITE), Certificat Energètic existent i de projecte (CEE), i qualsevol altra documentació tècnica prèvia obligatòria i necessària als efectes de sol·licitar les subvencions del Programa 1 del Reial decret 853/2021.

b) De les obres de rehabilitació objecte de la subvenció.

5.2.- La quantia de la subvenció ha de suposar com a mínim el 70% del pressupost de l’actuació objecte de la subvenció amb un màxim de 500 euros per habitatge.

6. Àmbit temporal de les accions subvencionables 

Se subvencionaran actuacions realitzades a partir de l’1 de febrer de 2020 i fins al 30 de juny de 2025.

L’incompliment del termini d’execució comporta la revocació de la subvenció.

7. Òrgans competents per a l’ordenació, instrucció i resolució del procediment

7.1.- La instrucció del procediment de concessió d’aquestes ajudes correspon a l’arquitecte tècnic de l’àrea d'Habitatge. Aquesta podrà realitzar d’ofici les actuacions necessàries per a la determinació, coneixement i comprovació de les dades en virtut de les quals es formularà la corresponent proposta de concessió.

7.2.- La Comissió Qualificadora valorarà les sol·licituds i elaborarà la proposta de resolució de concessió o denegació de la subvenció a l'òrgan competent per resoldre.

La Comissió Qualificadora estarà composada per: 

- President:	Director de l’àrea
- 2 Vocals:	Arquitecte municipal
Arquitecte tècnic municipal.
- Secretària:	Cap dels serveis jurídics i administratius de l’àrea de llicències i mediambientals

7.3.- La Junta de Govern Local, generalment, és l’òrgan competent per a la convocatòria i la resolució del procediment d’atorgament de les subvencions, així com per a resoldre qualsevol eventualitat no regulada expressament per aquestes bases o per l’acord de la convocatòria. 

8. Presentació de sol·licituds

8.1.- La sol·licitud de subvenció i tota la documentació requerida s’haurà de presentar al Registre d’entrada de l’Ajuntament o bé a través dels altres mitjans previstos a l’article 16 de la Llei 39/2015, d’1 d’octubre, del Procediment Administratiu Comú de les Administracions Públiques.  

8.2.- El termini de presentació de sol·licituds serà de 45 dies hàbils a comptar des de l’endemà de la publicació de la convocatòria al BOPG (a través de la BDNS).

8.3.- La sol·licitud haurà de ser presentada a la convocatòria per cada comunitat de propietaris o propietari únic de la finca. En cas que es rebi més d’una sol·licitud per a una mateixa finca, únicament es considerarà la primera que consti inscrita en el Registre General de l'Ajuntament de Figueres.

8.4.- S’aplicarà allò que disposa el  Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades i pel qual es deroga la Directiva 95/46/CE (Reglament general de protecció de dades) (DOUE 4.5.2016). I la Llei orgànica 3/2018, de 5 de desembre, de protecció de dades personals i garantia dels drets digitals, que adapta l’ordenament jurídic espanyol al Reglament (UE) 2016/679.

8.5.- La presentació de la sol·licitud implica la plena acceptació i el coneixement de les bases i la convocatòria corresponent.

9. Contingut de la sol·licitud

9.1.- La documentació que cal presentar és la següent:

a) Model normalitzat de sol·licitud de convocatòria disponible al web de l’Ajuntament de Figueres (www.figueres.cat), amb expressió de les dades identificadores de la finca i de la persona física o jurídica sol·licitant, inclòs el número de compte corrent als efectes del corresponent del pagament de l’ajuda.

b) Memòria justificativa preliminar en el cas d’obres objecte de la subvenció, que contindrà, com a mínim, la informació següent:

1) Descripció de l’estat actual de l’immoble, o de llurs instal·lacions que es volen reformar, acompanyat de fotografies

2) Descripció del tipus d’actuació a realitzar i material a emprar

3) Pressupost detallat per capítols o rams, amb amidament de cadasdcuna de les partides i oficis i aplicació de preus unitaris, elements i el seu detall, característiques i preu, objecte de l’actuació.

c) Còpia del CIF de la comunitat de propietaris o DNI/NIE del/s interessat/s/des (o dels seus representants en el cas de comunitats de propietaris i/o societats mercantils). 

d) Document d’autorització de la representació i còpia del DNI del representant, si s’escau.

e) Còpia de l’acta de l’acord d’aprovació per concòrrer a la subvenció del programa 1 – Next Generation per la rehabilitació d’habitatges a nivell de barri en cas de comunitat de propietaris.

f) Còpia de l’assegurança vigent de responsabilitat civil de la comunitat de propietaris.

g) Autorització del pagament mitjançant transferència bancària amb el corresponent document (SEPA).

h) Declaració responsable, signada, manifestant i adoptant els següents compromisos: 

1) Compromís del beneficiari de concórrer la subvenció dins del pla de Recuperació, Transformació i Resiliència finançat per la Unió Europea- Next Generetion EU, pel programa de millora i rehabilitació dins l’entorn residencial de rehabilitació programada (ERRP), a nivell de barri (PR1).
 
2) Compromís de que els encàrrecs professionals i/o l’execució de les obres i instal·lacions objecte de la subvenció compleixin amb els requisits urbanístics i ambientals exigibles.

3) Facilitar les visites d’inspecció a l’habitatge objecte de la subvenció per a la valoració de la sol·licitud i el seguiment de les obres.

4) La persona sol·licitant assumeix totes les responsabilitats que es puguin derivar de la seva realització i fa constar que totes les dades contingudes en aquets formulari són certes.

5) No està incursa en cap deIs supòsits de prohibició d’obtenir subvencions, de conformitat amb I'articIe 13 de Ia LIei 38/2003, de 17 de novembre, generaI de subvencions, i que es troba aI corrent de Ies obIigacions de reintegrament de subvencions.

6) Que s’adhereix a les bases generals reguladores de procediment per a la present concessió d’ajuts en règim de concurrència vigents i a la convocatòria d’ajuda a la subvenció per la rehabilitació d’habitatges dins l’Entorn Residencial de Rehabilitació Programada (ERRP), entorn a nivell de barri (PR1).

7) Que el contingut dels documents presentats s’ajusta als requerits a les bases reguladores.

8) Està al corrent de les obligacions tributàries i de la seguretat social.

i) Autorització a l’Ajuntament a consultar i/o obtenir dades i/o documents d’altres ens públics relacionats amb aquesta sol·licitud.

Si no s’autoritza a fer la corresponent consulta caldrà aportar la següent documentació:

1.  Certificats d’estar al corrent amb les obligacions amb la Seguretat Social i Hisenda. 

9.2.- L'esmena de defectes en la sol·licitud o l'aportació de documentació requerida s'ha de realitzar després del requeriment i amb l'advertència de desistiment, en el termini màxim de 10 dies hàbils des de la seva notificació. Si transcorregut aquest termini no s'ha esmenat o s'ha aportat la documentació preceptiva, s'entén que la persona interessada ha desistit de la seva sol·licitud, amb la resolució prèvia que s'ha de dictar en els termes previstos a l'article 68 de Llei 39/2015, de 1 de octubre, del Procediment Administratiu Comú de les Administracions públiques, i s'arxivaran les actuacions sense cap tràmit ulterior.

9.3.- L'incompliment dels requisits no esmenables i la presentació fora del termini de la convocatòria de presentació de sol·licituds comporta la denegació de la subvenció.

10. Criteris de valoració de les sol·licituds 

10.1.- Un cop conclòs el període de presentació de sol·licituds, es procedirà a la valoració de l'ajut a concedir per cadascuna de les sol·licituds presentades, i es realitzarà una comprovació de l'import total dels esmentats d'ajuts. 

10.2.- Si l’import total dels ajuts concedits és inferior a cinquanta-un mil cinc-cents euros (51.500,00€) s’atorgarà a cadascuna de les sol·licituds presentades l’ajut prèviament calculat.

10.3.- En cas que aquesta suma sigui superior a cinquanta-un mil cinc-cents euros (51.500,00€), es prioritzaran les sol·licituds d’acord els següents criteris:

1. Major nombre d’habitatges de l’edifici
2. Major antiguitat segons dades del cadastre
3. Ordre de presentació de sol·licituds

11. Termini de resolució i la seva notificació	

11.1.- El termini de resolució sobre l’atorgament de la present ajuda serà, com a màxim, de tres mesos, a comptar des de l'endemà de la data de finalització del termini de presentació de la sol·licituds. 

11.2.- Un cop transcorregut aquest termini sense que s’hagi adoptat la resolució, els sol·licitants poden entendre desestimades les seves sol·licituds per silenci administratiu. La resolució ha de ser notificada a cada beneficiari de manera individualitzada en el termini màxim de deu dies posteriors a la data en què hagi estat adoptada.

11.3.- Les concessions i denegacions així com tots els actes administratius derivats de la tramitació administrativa relativa a les sol·licituds per concórrer a les convocatòries que es portin a terme en el marc d’aquestes bases es notificaran electrònicament, via e-NOTUM, als sol·licitants que hagin manifestat la seva autorització a ser notificats per aquest mitjà, de forma expressa, en l’imprès de sol·licitud.

11.4.-El sistema e-NOTUM enviarà un correu electrònic o un SMS d’avís informant del dipòsit de la notificació, a l’adreça de correu electrònic o número de telèfon mòbil que consti en el document d’autorització signat pel sol·licitant.

L’accés a les notificacions electròniques per part de les persones autoritzades requerirà la seva identificació mitjançant una contrasenya d’un sol ús, que s’enviarà al número de telèfon mòbil o adreça de correu electrònic autoritzats.

11.5.- La notificació electrònica s’entendrà rebutjada a tots els efectes si, un cop s’ha acreditat la posada a disposició de persones autoritzades, han transcorregut deu dies naturals sense que s’hagi accedit al seu contingut, llevat que, d’ofici o a instància del destinatari es comprovi la impossibilitat tècnica o material d’accedir-hi. 

11.6.- S'entén que les persones o entitats beneficiàries han acceptat la subvenció si, en el termini de 10 dies hàbils comptats a partir de l'endemà de la data de notificació, no han mostrat expressament la seva renúncia.

12. Bestreta 

12.1.- Els beneficiaris podran sol·licitar una bestreta de fins al 75% de la subvenció concedida i els fons lliurats restaran pendents de justificació. 

12.2.- La revocació de la subvenció, la no justificació o deficient justificació donarà lloc a l'expedient de reintegrament de les quantitats percebudes.


13. Termini i forma de justificació de les subvencions atorgades

13.1.- El termini màxim de justificació finalitzarà el dia 31 de juliol 2025.

13.2.- Per tal de sol·licitar el pagament de l’ajut concedit, caldrà presentar:

a) Compte justificatiu simplificat segons model normalitzat disponible al web de l’Ajuntament de Figueres (www.figueres.cat), amb expressió de les dades de la finca i del sol·licitant, inclòs el número de compte corrent als efectes de la seva liquidació

b) En cas d’execució d’obres, declaració expressa que les obres i instal·lacions objecte de la subvenció han estat executades complint amb els requisits urbanístics i ambientals exigibles.

c) Compromís de facilitar les visites d’inspecció a l’habitatge objecte de subvenció per a la valoració de la sol·licitud i el seguiment de les obres.

d) Factures i rebuts de pagament que justifiquin l’import subvencionat. 

e) Formalització de la sol·licitud de subvenció per la rehabilitació d’habitatges dins l’Entorn Residencial de Rehabilitació Programada (ERRP), entorn a nivell de barri (PR1). 

13.3.- Tota la documentació ha de ser presentada al registre d’entrada de l’Ajuntament o bé a través dels altres mitjans previstos a l’article 16 de la Llei 39/2015, d’1 d’octubre, del Procediment Administratiu Comú de les Administracions Públiques.

13.4.- Deficiències en la justificació:

El centre gestor haurà de comprovar que la documentació que es presenti en els terminis fixats i l’haurà de verificar formalment.

En el cas que la documentació presentada com a justificació fos incompleta o incorrecta, es comunicarà a l’interessat la necessitat d’esmenar les anomalies detectades en un termini màxim improrrogable de 10 dies, a comptar des de l’endemà que sigui notificat, amb l’advertiment que, de no fer-ho, es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament.

Si un cop finalitzat el termini de presentació de la documentació justificativa, aquesta no s’hagués presentat, es procedirà a requerir al beneficiari per tal que la presenti en un termini màxim improrrogable de 15 dies, a comptar des de l’endemà que sigui notificat, amb l’advertiment que, de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament.

Quan el beneficiari no justifiqui la totalitat de la subvenció atorgada es satisfarà la part proporcional de la justificació duta a terme, minorant automàticament el total de la subvenció per aquell any. 

13.5- Les notificacions es faran per qualsevol mitjà que permeti a l’Ajuntament tenir constància que l’interessat o el seu representant legal ha rebut la resolució, com també de la data, la identitat i el contingut de l’acte administratiu, sens perjudici de l’obligació de publicitat de les subvencions atorgades, d’acord amb el que estableix la normativa general de subvencions.



14.-. Causes de reintegrament 

14.1.- Sense perjudici de l’exigència de les responsabilitats que s’escaiguin, l’Ajuntament procedirà la revocació  total o parcial de la subvenció proposada en els casos d’incompliment previstos a l’article 37 de la Llei 38/2003, de 17 de novembre, general de subvencions.

14.2.- L’Ajuntament podrà reclamar les quantitats indegudament percebudes, juntament amb l’interès de demora, des del moment del pagament de la subvenció fins la data en què s’acordi la procedència de reintegrament. 

15. Règim de recursos

L’acord de resolució de la convocatòria posarà fi a la via administrativa, i s’hi podrà interposar un recurs contenciós administratiu davant del Jutjat Contenciós Administratiu de Girona, en el termini de dos mesos a comptar des del dia següent de la seva notificació. Alternativament i de forma potestativa, es podrà interposar recurs de reposició davant de l’òrgan competent per resoldre, en el termini d’un mes a comptar des del dia següent de la seva notificació.

16. Mitjà de notificació

Les notificacions es faran per qualsevol mitjà que permeti a l’Ajuntament tenir constància que l’interessat o el seu representant legal ha rebut la resolució, com també de la data, la identitat i el contingut de l’acte administratiu, sens perjudici de l’obligació de publicitat de les subvencions atorgades, d’acord amb el que estableix la normativa general de subvencions.

17. Publicitat

Aquesta convocatòria es publicarà al tauler d’anuncis i al web corporatiu de l’Ajuntament de Figueres. L’extracte de la mateixa, d’acord amb allò previst a l’article 17.3.b de la Llei 38/2003, de17 de novembre, General de Subvencions, es publicarà en el Butlletí Oficial de la Província de Girona.

Annex 1: Delimitació gràfica dels àmbits de l’entorn urbà del terme municipal de Figueres on es desenvolupa el programa de rehabilitació d’edificis a nivell de barri.

